钦定古今图书集成/理学汇编/经籍典/第139卷 > 《汉韩婴诗外传三》 > 《烝民》
## 钦定古今图书集成/理学汇编/经籍典/第139卷 > 《汉韩婴诗外传三》 > 《烝民》

赵王使人于楚，鼓瑟而遣之，曰：“慎无失吾言。”使者受
命，伏而不起，曰：“大王鼓瑟，未尝若今日之悲也。”王曰：
“调。”使者曰：“调则可记其柱。”王曰：“不可。天有燥湿，弦有
缓急，柱有推移，不可记也。”使者曰：“请借此以喻。楚之
去赵也，千有馀里，亦有吉凶之变，凶则吊之，吉则贺
之，犹柱之有推移，不可记也。故王之使人，必慎其所”
之，而不任以辞。《诗》曰：“征夫捷捷，每怀靡及。”盖伤自上
而御下也。